open-index/open-wikipedia-markdown huggingface dataset:
1304

Sa paj ka konsèrné lannen **1304** di kalandriyé julyen.

## Évènman
### Pròch-Oryan
* 1e avril : Almugavar-ya, o sèrvis dé Bizanten, ka roupousé Tirk-ya an Anatoli(finisman an 1305).

* 11 mè : à lanmò-a di Ilkhan Arghun Ghazan, so frè kadè Oldjaïtou ka siksédé li an Pèrs. I ka kontinwé so politik, ka ranfòrsé so pouvwè o détriman dé drwè féyodal. I ka tanté d'enpozé chiism-an asou so téritwar (finisman di règn an 1317).

### Léròp
* 13 avril : pap Benoît XI ka kité Ronm an lanmen-yan dé Colonna pou Pérouse koté li ka mouri, 7 jwiyé (anpwazonnen ?).

* Jen oben Jwiyè : Défèt di larmé bizanten-an ka fè fas ké larmé bilgar-a lò di batay-a di Skafida an Bilgari.

* 20 jwiyé : priz di chato di Stirling pa Édouard Ie d'Anglétèr, dannyé plas fòrt dé ékosé ki révòlté.

* 27 jwiyé : lanmò di André III Vladimirski. Koumansman di règn di Michel Iaroslavitch di Tver, gran-prens di Vladimir (finisman an 1318).

* 8 out : santans arbitral di Torrellas. Lapè ant kouronn-an d'Aragon ké rwayom di Kasti.

## Nòt ké référans

## Lyen ègstèrn
1305

Sa paj ka konsèrné lannen **1305** di kalandriyé julyen.

## Évènman
### Lafrik
* Koumansman di règn di Mamadou Keita (Mohammed ibn Gao), rwa di Mali (finisman an 1310).

### Pròch-Oryan
* 24 jwiyé : ilkhan di Pèrs Oldjaïtou ka koumansé à fè konstrwi roun nouvèl kapital, Sultâniyé, don lanplasman-an té dézigné pa Arghoun (finisman an 1306).

### Léròp
* Enpòrtan séchrès an Lafrans.

* 15 févriyé : rékonsilyasyon ant rwa-a Birger di Swèd ké so frè Erik é Valdemar Magnusson à lapè-a di Kolsœter.

* 4 avril : à lanmò-a di so manman Jeanne Ie di Navarre, renn di Navarre dipi 1274, Louis le Hutin, léritché di kouronn di Lafrans, ka divini rwa di Navarre anba non-an di Louis Ie di Navarre.

* 5 avril : asasina di Roger di Flor, chèf dé Almugavar, atè Andrinòp, an menm tan ki san trant chèf almogav. Masak dé  Aragonè ké dé Katalan atè Konstantinòp à laswit-a di kriz almugavar-a.

## Nòt ké référans

## Lyen ègstèrn
1306

Sa paj ka konsèrné lannen **1306** di kalandriyé julyen.

## Évènman
### Lazi
* Douwa, ké soutchen-an di gran khan Tèmur, ka venk Djeper, tiboug di Qaïdu. I ka fòrmé oun lanpir djaghataïde endépandan ki ka konprann Transoxiane, Tirkèstan oryantal é rich valé-a di Ili. Douwa ka mouri bò'd finisman-an di lannen é so tiboug Koundjounk ka siksédé li.

### Léròp
* Livè frèt, ka menm fè jélé Rhin, swivi di roun prentan ké lété sèk, ké fòrt séchrès o prentan é an lété an Lafrans soulon Guillaume de Nangis. Livè 1306-1307 ké fika osi trè rigouré an Anglétèr, annan Péyi-Ba, Lafrans ké Almagn solon Easton.

* 6 - 7 janvyé : troub atè Gênes. Gibelinsse ka divizé yé kò fas à enfliyans-a ki tròp gran dé Spinola, ki ka soti venkò dé brigra di lari. Opizzimo Spinola sa nonmen kapitenn di pèp ké Barnado Doria, sèl-a di so fanmi à fika rété favorab pou Spinola. Guelfes sa banni jouk 1307.

## Nòt ké référans

## Lyen ègstèrn
1307

Sa paj ka konsèrné lannen **1307** di kalandriyé julyen.

## Évènman
### Lazi
* 10 févriyé : Témur Khan ka mouri à laj-a di 42 lannen san lésé di tiboug. Prétandan-yan ka angajé oun lalit acharné pou pouvwè-a, ki ka brizé inité-a di lanpir-a di dinasti-a Yuan. Ananda, piti-tiboug di Kubilai Khan, gouvèlnò di Gansu (é/oben vis-rwa di Tangout), ki konvèrti à Islam, ka opozé so kò o bouddhis Qaïchan, aryè-piti-tiboug di Kubilai Khan, ki ka régné an Mongoli. Qaïchan, ki soutni pa ségnò-ya di stepp-a, ka triyonfé é ka fè ègzékité Ananda.

* 24 mars : priz di Devagiri (Daulatabad). Koumansman dé raid di Malik Kafur, jénéral di soultanat di Delhi, annan Deccan (finisman an 1311), ki li konkéri é piyé. Li ka détrwi di nonbré rwayom endou.

* 21 jen : koumansman di règn di Qaïchan anba non-an di Külüg Khan, gran khan dé Mongòl (finisman an 1311).

* 23 jwiyé : pap-a Clément V ka kréyé roun larchévéché atè Péken à tèt-a di kèl i ka enstalé fransisken-an Jean di Montecorvino.

## Nòt ké référans

## Lyen ègstèrn
1309

Sa paj ka konsèrné lannen **1309** di kalandriyé julyen.

## Évènman
### Lazi
* 31 òktòb : Malik Kafur, jénéral di soultanat di Delhi, ka konkéri rwayom-an di Telingana annan Deccan.

* Khan di Djaghataï Talikou sa asasiné asou lòrd di paran di Douwa lò di roun banké (1308 oben 1309). Tiboug kadè-a di Douwa, Kebek, ka monté asou tronn-an di Djaghataï (finisman an 1326). Djeper, dannyé khan di branch-a d’Ögödei, sa briga pa khan Kebek é ka réfijyé so kò atè Péken. Aprè viktwè-a di Kebek, quriltay di 1309 ka désidé di bay tronn-an à rounòt tiboug di Douwa, Esen-bouqa. À lanmò-a d'Esen-bouqa an 1318 oun nouvèl quriltay ka roumété Kebek asou tronn-an.

* Pali-a ka koumansé à ranplasé sanskrit-a annan ékri bouddhis-ya o Kanbòdj.

## Nòt ké référans

## Lyen ègstèrn
1308

Sa paj ka konsèrné lannen **1308** di kalandriyé julyen.

## Évènman
### Lazi
* 22 désanm : abdikasyon di Indravarman III ki ka routiré so kò annan roun monastè bouddhik é koumansman di règn d'Indrajayavarman, rwa di Kanbòdj (jouk 1327). Roupriz di pèrsékisyon anti-bouddhis o Kanbòdj(jouk 1336).

* 28 désanm : koumansman di règn di Hanazono, lanprò di Japon (finisman 29 mars 1318).

* À lanmò-a di Koundjouk, roun gengiskhanid ajé, Talikou, ka monté asou tronn-an di khanat di Djaghataï (finisman an 1309). Divini  musulman annan so vyéyès, i ka propajé islam parmi Mongol-ya.

* An Chin, entèrdiksyon di sosyété sigré bouddhik di Lotus Blanng (finisman an 1322).

* Jénéral-a di soultanat di Delhi Malik Kafur ka konkéri Warangal annan Deccan.

## Nòt ké référans

## Lyen ègstèrn
1310

Sa paj ka konsèrné lannen **1310** di kalandriyé julyen.

## Évènman
* 5 mars : koumansman di trwazyenm règn di An-Nâsir Muhammad ben Qalâ'ûn, soultan mamelouk di Léjip. I ka pèrsékité kopt-ya.

* Koumansman sipozé di règn di Aboubakri II, lanprò di Mali (finisman an 1312).

### Léròp
* Mars : dannyé kondanasyon dé golyar é dé clerc vagan o konsil di Salzbourg (pannan karenm-an) épi di Mayence).

* 19 avril : Pak, prentan, douk-a d’Athènes Gautier V di Brienne ka rékrité dé mèrsénèr katalan pou lité kont Bizanten-yan. An sis mwa Katalan-yan ka kaptiré trant plas pou kont-a di douk d'Athènes. Sala ki néglijé di péyé yé an totalité, yé ka routounen yé kò kont li an 1311.

* 11 mè : Senkant kat Tanpliyé sa kondané à lanmò é boulé 12 maiaux lapòrt di Paris.

* Vent-é-oun Tanpliyé ka prézanté yé kò o konsil di Mayence pou protèsté di yé inosans é an aplé o pap.

## Nòt ké référans

## Lyen ègstèrn
1311

Sa paj ka konsèrné lannen **1311** di kalandriyé julyen.

## Évènman
### Lazi
* 27 janvyé : koumansman di règn di Bouyantou, gran Khan dé Mongòl (finisman an 1320).

### Pròch-Oryan
* Pannan konsil-a di Vienne, voyé-ya di rwa Henri II di Chip ka roumété o pap Clément V oun projè di krwazad an Latè sent-a.

### Léròp
* 6 janvyé : Henri VII di Sen-Lanpir sa kouronnen rwa d'Itali atè Milan.

* Janvyé : Dévaliyasyon di lanmonnen-an an Lafrans. Frap di agnel-a, pyès valan oun liv tournwa (20 soumaké).

* 11 févriyé : Jean Ie di Liksanbour sa kouronnen rwa di Bowenm pa larchévèk-a di Mayence. À dimi-fransé pa so lédikasyon, i ké mélé annan lalit-ya pou lanpir-a ant Habsbourg-ya ké Wittelsbach-ya, ki ka pran parti pou ségonn-yan. An bit à lostitilité-a di noblès tchèk-a, li ka abandoné administrasyon-an di péyi à so épouz é ka pasé so lavi à parkouri Léròp-a, ka randé so kò atè Liksanbour é à lakou-a di Lafrans. Chouvalyé éran, i ka tanté di fè di Prag oun sant di chouvalri ké roun òrganizasyon di tab ronn-an di rwa Arthur.

## Nòt ké référans

## Lyen ègstèrn
1312

Sa paj ka konsèrné lannen **1312** di kalandriyé julyen.

## Évènman
* Lanpir di Mali : Aboubakri II (Abubakar II) ka mouri, soulon léjann, à tèt-a di roun èspédisyon di 2000 piròg ki lansé annan lòbjèktif-a d’« atenn ròt èstrémité-a di loséyan-an ». Sèrten lotò té sipozé ki li té pouvé atenn Lanmérik, mè anyen ka pèrmèt di soutni sa ipotèz.

* So tiboug Mansa Moussa ka siksédé li jouk 1337. I ké poté Lanpir-a à so apojé, di Fouta-Djalon à Agadezet asou ansyen lanpir-ya di Gana é dé Songhaï. I ka établi dé rélasyon diplomatik ki swivi ké Portigal, Maroc, Tinizi ké Léjip-a.

* Dékouvèrt dé zil Janari pa roun maren génois, Lanslo Maloisel (Lancelotto Malocello). I ka bay so non à zil-a di Lanzarote.

* Ab Birmani, Thihathu ka transféré so kapital du Myinsaing à Pinya, asou Irrawaddy ; rwayom-an di Pinya ka siksédé o rwayom di Myinsaing.

## Nòt ké référans

## Lyen ègstèrn
1315

Sa paj ka konsèrné lannen **1315** di kalandriyé julyen.

## Évènman
### Lafrik
* Sèptanm : èspédisyon dé Mamelouk di Léjip kont rwayom krétchen-an di Dongola (Noubi).

* Soultan-an di Kèro al-Nâsir ka dépozé Kérenbés, dannyé rwa krétchen di Dongola, ki té ka di péyé tribit-a. I ka enstalé asou tronn-an oun rwa noubyen musulman ki nonmen Abdallah ibn-Sanbou. Sa dannyé sa à so tour ranvèrsé pa rounòt musulman, Kanz ed-Daoula, ki ka tchipé réjyon-an jouk 1382. Li sa an lalit kontinwèl kont Éjipsyen-yan é ka parvini à tchipé tanporèrman réjyon-an d’Assouan, mè li ké définitivman chasé an finisman-an di syèk pa troup éjipsyenn-an.

* Rwayom-an d’Aloa, pli o sid, ka rété à léka-a di sa briga-ya, mè lòské Dongola ka tonbé, li sa koupé di krétchennté-a, pas rwayom-an d’Aksoum li sa òstil.

## Nòt ké référans

## Lyen ègstèrn
1316

Sa paj ka konsèrné lannen **1316** di kalandriyé julyen.

## Évènman
### Lazi
* 6 janvyé, Soultanat di Delhi : Malik Kafur ka tanté di siksédé à Alâ ud-Dîn Khaljî aprè ki li pitèt anpwazonnen'l. Mè li sa dékapité pa gard Tirk-a fidèl à so tiboug. Mubârak ka ègzèrsé alò réjans-a pou so jenn frè, ka dézigné kou soultan, épi ka fè li krévé wéy-ya é ka anparé so kò di tronn.

* Avril : koumansman di règn di Mubârak, soultan di Delhi (finisman an 1320).

* O Japon, Hōjō Takatoki (1303-1333), dannyé shikken Hôjô dipi 1311, ka atenn so majorité.

### Léròp
* Famin é épidémi an Léròp di nò di 1316 à 1317. Difikilté frimantèr-ya ka brizé lélan démografik-a. 10 % di popilasyon-an d’Ypres ka mouri di famin ant 1e mè é 1e novanm. Bruges, ki apovizyonné pa dé blésméditéranéyen, ka pédi 5 % di so popilasyon. Problenm di kannibalism an Grann-Brétagn é an Livoni.

## Nòt ké référans

## Lyen ègstèrn
1317

Sa paj ka konsèrné lannen **1317** di kalandriyé julyen.

## Évènman
* 13 avril : koumansman di règn d'Abu Saïd Bahadur, il-qan d’Iran (finisman an 1334). I ka siksédé à laj-a di douz lannen à so papa Oldjaïtou lanmò an désanm 1316. Chupan, pli pwisan-an dé féyodal, ka enpozé so otorité pannan dis lannen.

* 29 mè : katédral-a di Dongola (Noubi) sa ofisyèlman transfòrmé an mòské.

* Révòlt dé Nusayrî, sèkt chiite(Alaouit), o nò di Tripoli di Siri. Révòlt-a sa réprimé mè Nusayrî-ya pouvé answit kontinwé yé krwayans.

* Orhan, tiboug d’Osman Ie ka pran tèt-a di larmé Ottomann.

## Léròp
* 9 janvyé : sak di Philippe V di Lafrans é di Jeanne II di Bourgogn à Reims pa larchévèk-a Robert de Courtenay. Konté-a di Bourgogn ka rantré annan rwayom-an di Lafrans.

* 2 févriyé : Léta jénéral-ya, à lanmò-a di Louis X le Hutin, ka déklaré k'« à kouronn di Lafrans, fanm pa ka siksédé », ki ka dézérité ensi Jeanne de Navarre o profi di so tonton, Philippe V le Long, ki ka divini rwa di Lafrans é di Navarre (finisman an 1322).

## Nòt ké référans

## Lyen ègstèrn
1318

Sa paj ka konsèrné lannen **1318** di kalandriyé julyen.

## Évènman
### Lazi
* 29 mars : koumansman di règn di Go-Daigo Tenno (1288-1339), lanprò di Japon.

* Avril : fransisken italyen-an Odoric de Pordenone é so kanpagnon-yan ki ka kité Padoue. I ka travèrsé Lazi santral-a é Pèrs-a, ka atenn Lenn-an, Insulind ké Lachin (1325). Odoric ka rété trwa lannen atè Péken. Di routour atè Padoue, i ka dikté so mémwè-ya, « Vwayaj an Lazi », kiryé mélanj di léjann é d'òbsèrvasyon trè jis.

* 17 jwiyé : an Iran, minis d'Abu Saïd Bahadur, Rashîd ed-Dîn sa mété à lanmò pa so advèrsèr-ya. Péyi-a ka sonbré annan anarchi féyodal-a.

### Léròp
* 25 févriyé : lòrdonans di Philippe V le Long ki ka mansyonnen ègzistans-a di gabèl-a, oun enpo asou disèl-a.

* mars : Doria ké Spinola, ki rékonsilyé annan yé ègzil, ka mété syèj-a divan Gênes (finisman 5 févriyé 1319).

* 20 mè : ségon prosè d'Artois. Philippe V le Long ka roukonfirmé Mahaut d'Artois annan posésyon-an di so konté. So névé Robert III d'Artois sa òkò débouté.

## Nòt ké référans

## Lyen ègstèrn
1313

Sa paj ka konsèrné lannen **1313** di kalandriyé julyen.

## Évènman
### Pròch-Oryan
* Oun envazyon dé mongòl houlagid di Pèrs an Siri sa roupousé pa mamelouk-ya  (1312-1313).

### Léròp
* 25 avril : lanprò-a Henri di Liksanbour Robert Ie di Nap o ban di lanpir-a. Floranten-yan ki ménasé pa lanprò-a, té bay li ségnòri-a pou 5 lannen.

* Avril : konfli dé Swis ki konfédéré ké abbay-a d’Einsiedeln protéjé pa Frédéric di Habsbourg. Li sa mété à sak pa wonm-yan di Schwytz 6 janvyé 1314.

* 6 mars : aprè so léchèk fas à Florans é à son alyé-ya, lanprò-a Henri VII di Liksanbour ka randé so kò atè Pise pou préparé lagèr-a kont Nap pou lakèl i ka pati, 7 out.

* Jwiyè : Philippe di Valois ka épouzé Jeanne di Bourgogn.

* 24 out : lanmò di lanprò-a Henri VII à lavèy-a di roun lagèr kont Nap ké Papoté-a. I ka anfwi so kò di roun antèrrègn di 14 mwa aprè lakèl sa éli an konpétisyon Louis IV di Bavière é Frédéric di Habsbourg. So tiboug Jean Ie di Bowenm ka divini kont di Liksanbour.
1314

Sa paj ka konsèrné lannen **1314** di kalandriyé julyen.

## Évènman
* Koumansman di règn di Amda Seyon Ie, rwa di Létchopi (finisman an 1344).

* An Lenn, lanmò di Ajayasimha. Koumansman di règn di Hammîr (lanmò an 1378), ki ka libéré Léta-a di Mewâr (Rajasthan) di soultan di Delhi, ki aprè dékouvèrt-a di min di lajan o xive syèk ké divini roun pwisans komèrsyal enpòrtan.

* Mové rékòlt o Nò-Lwès di Leroy di 1314 à 1316.

* Févriyé : roupriz di lagèr sivil-a atè Gênes ant partizan-yan dé Doria é dé Spinola. Guelfes ka chasé Gibelins ki divizé. Kréyasyon di roun konsèy di ven-kat ké roun podèstat à so tèt (finisman an 1317).

* 14 mars : Robert di Naples sa enstitchwé pa pap-a vicaire enpéryal pou tout Litali-a.

* 18 mars : gran mèt-a di lòrd-a dé Tanpliyé, Jacques di Molay sa boulé asou lòrd-a di Philippe IV le Bel asou zil-a dé Javiaux (Zil pou Jwif, tizil ki sitchwé asou parti méridjonal-a di atchwèl-a Square di Vert-Galant, à pwent-a di Zil-a di Sité-a), atè Pari.

## Nòt ké référans

## Lyen ègstèrn
1319

Sa paj ka konsèrné lannen **1319** di kalandriyé julyen.

## Évènman
* 28 janvyé : Robert Ie di Nap sa envèsti di ségnòri-a di Brescia. Lavil-a sa ménasé pa Cangrande della Scala é Matteo Visconti. Robert di Nap ka voyé dé troup guelfes ki dirijé pa Giberto da Correggio ki ka pran Crémone an novanm.

* 5 févriyé : lévé di syèj di Gênes pa Gibelins.

* 14 mars : bòbòl Ad ae exquibus di pap Jean XXII ki ka aprouvé kréyasyon-an di Lòrd-a di Kris siksèsò di Lòrd-a di Tanp o Portigal.

* 26 - 28 jen : élèksyon à Oslo di Magnus VII Eriksson (1316-1374), rwa di Norvèj (fen an 1343).

* 8 jwiyé : koumansman di règn di Magnus VII Eriksson, éli rwa di Swèd (finisman an 1365).

* Linyon-an di Swèd ké Nòrvèj ka réyalizé so kò an favò di rwa Magnus Eriksson, tiboug di douk Erik é di douchès-a Ingeborg, tifi-a Håkon V di Norvèj, lanmò an 1319. Ajé di trwa lannen, li ka ègzèrsé pouvwè-a ki à partir di 24 avril 1332. Konsèy-a di réjans-a sa dominé pa Ingeborg, ki asisté di dannwa Knut Porse, ki té ka gouvèlné sid-a di Halland (li ka épouzé li an 1327). Nòrvèj ké Swèd ka gardé dé gouvèlman distenk.

## Nòt ké référans

## Lyen ègstèrn
1320

Sa paj ka konsèrné lannen **1320** di kalandriyé julyen.

## Évènman
* 1e mars : koumansman di règn di Souddhipâla, gran Khan dé Mongòl (finisman an 1323).

* 15 avril - 3 sèptanm : règn di Khusrav Khan, soultan di Delhi. I ka fè asasiné Mubarak épi ka pran pouvwè-a. I ka masakré zanmi-ya ké sèrvitò di ansyen soultan-an. Nòb musulman-yan, ka kondjwi pa Tirk-a Ghazi Malik, gouvèlnò dé provens frontchèr, ka maché asou Delhi. Khusrav, ki venki, é dékapité, so partizan-yan sa masakré. Ghazi Malik sa proklamé soultan anba non-an di Ghiyath al-Din Tughlûq.

* 6 sèptanm : koumansman di règn di Ghiyath al-Din Tughlûq, soultan di Delhi (finisman an 1325). I ka fondé dinasti-a dé Tughlûq (finisman an 1398).

* Avennman di senkyenm Inca Capac Yupanqui. I ka fondé oun lanpir an soumètan tout tribi-ya ki établi otour di lak Titicaca é an ategnan kot-a di Pasifik 

* Révòlt di Yabika-Egzi annan Tigré(Létchopi), édé pa monastè-a di Debra-Libanos di Ham, ki réprimé pa rwa-a Amda Seyon Ie, don épouz-a sa sizrenn di Bihat.

## Nòt ké référans

## Lyen ègstèrn
1321

Sa paj ka konsèrné lannen **1321** di kalandriyé julyen.

## Évènman
### Lazi
* Lanprò-a Go-Daigo ka pran pèrsonèl pouvwè-a o Japon.

### Léròp
* Mové rékòlt an Grann-Brétagn (1321-1322).

* Famin é épidémi(tifoyid).

* 20 févriyé, Inowrocław : à isou-a di roun pronmyé prosè ki ka opozé Pològn ké Tétonik o sijè di Pomérani, sa dannyé sa randé à Pològn-an.

* 18 mars : à lanmò-a di magna ongrwa Matthieu Csák (hu) à Trenčín, Carobert di Ongri ka réyentégré ansanm-an di so posésyon-yan annan domenn rwayal-a. I ka aji di menm ké Aba-ya ké ròt fanmi-ya di baron, ka lésé yé administrasyon-an dé komita, mè ki ka véyé à sa ki yé pa ka an dominé plizyò annan menm réjyon-an.

* 5 avril : basileus Andronic II ka fè konparèt so piti-tiboug Andronic III divan roun tribinal di ro dignitèr. Koumansman di roun lagèr sivil annan Lanpir bizanten-an (finisman an 1328). Andronic III Paléyolog, apiyé pa aristokrasi téryenn-an, ka lité kont so gran-papa Andronic II.

## Nòt ké référans

## Lyen ègstèrn
1322

Sa paj ka konsèrné lannen **1322** di kalandriyé julyen.

## Évènman
### Lazi
* 8 out : o Japon, lanprò-a Go-Daigo ka dézigné monastè-a Sōji-ji kou monastè prensipal di sèkt-a Sōtō.

### Léròp
* 6 janvyé : kouronnman di Stefan Uroš III Dečanski, rwa di Sèrbi (finisman di règn an 1331), tiboug di rwa Milutin.

* Janvyé : Thomas di Lancastre é Roger Mortimer ka pran tèt-a di roun révòlt baronnyal kont Édouard II d'Anglétèr.

* 22 janvyé : rédisyon di Mortimer, sa briga pa troup rwayal-ya atè Shrewsbury. Li sa anprizonnen à Tour di Lonn-an.

* 17 févriyé : lévé di syèj di Gênes pa Gibelins.

* 21 févriyé : Charles IV le Bel sa sakré rwa di Lafrans atè Reims é ka divini égalman rwa di Navarre (finisman di règn an 1328).

* 16 mars : krazé à batay-a di Boroughbridg, annan Yorkshire, Lancastre sa kaptiré é ègzékité, 22 mars.

* Pronmyé mansyon di léro popilèr anglé Roben dé Bwa (Robin Hood) ki té ké partisipé à rébélyon-an di kont di Lancastre.

## Nòt ké référans

## Lyen ègstèrn
1325

Sa paj ka konsèrné lannen **1325** di kalandriyé julyen.

## Évènman
### Lafrik
* 14 jen : jéyograf arab-a Ibn Battuta (né atè Tanger an 1304) ka koumansé so vwayaj-ya d'èsplorasyon (finisman an 1369).

* Rwa-a di Létchopi Amda Seyon Ie ka ripòsté o pèrsékisyon dé kopt pa mamelouk-ya di Léjip an sonman yé di rèstoré légliz-ya ki rwiné, sinon i ka ménasé di détourné kour-a di Nil é di ègzèrsé dé rouprézay asou musulman-yan ki ka pasé annan so rwayom. So anbasad ka rouvini di Kèro san ki li obténi pyès bagaj, é soultan-an d’Ifat Haqq-ed-Din ka ataké téritwar krétchen-yan di Choa, ka boulé légliz-ya é ka kontrenn fidèl à apostasy apostazyé so kò.

### Lanmérik
* 3 mars : dat di fondasyon ki pli souvan vansé pou Tenochtitlan, fitir Mexico, pa Aztèk-ya, ki ka kolonizé sant-a di Mèksik. Anba enfliyans-a di sité-Léta vwézin d'Azcapotzalco, yé ka òrganizé yé kò an Léta. Aztèk-ya ka konvèrti lit-a pé profon di lak an chinampas (jarden èstrenmman fèrtil fòrmé an antasan di bou-a asou fon-an di lak pou kréyé dé zil artifisyèl).

## Nòt ké référans

## Lyen ègstèrn
1326

Sa paj ka konsèrné lannen **1326** di kalandriyé julyen.

## Évènman
### Lazi
* Lanmò di Kebek, khan di Djaghataï. So frè-ya Eldjigidei é Douwa-Timur ka siksédé li. Yé règn komen ka douré ki tchèk mwa, aprè yé lanmò, trwazyenm frè-a di Kebek, Tarmachirin, ka monté asou tronn-an (finisman an 1333).

### Pròch-Oryan
* 6 avril : profitan di lagèr sivil-a annan Lanpir bizanten-an, Orhan ka tchipé Brousse é ka an fè so kapital. So papa Osman Ie ka mouri pé aprè é Orhan ka siksédé li kou soultan ottoman (finisman di règn an 1359). So frè Ala-ed-Din (lanmò an 1333) ka divini so vizir. Yé ka jité baz-ya di administrasyon-an é sa véritab fondatò-ya di lanpir-a.

### Léròp
* 13 janvyé : Charles de Calabre, tiboug di Robert d'Anjou, sa éli ségnò di Florans.

* 28 févriyé : Albert le Sage ka divini douk di Lotrich é di Èstiri.

* Avril : trété di Corbeil ant Lafrans ké Lékòs.

* 3 juin : trété di Novgorod ant Nòrvèj ké répiblik-a di Novgorod pou délimitasyon-an dé frontchèr an Fenlann. Oun armistis sa signé pou 40 lannen.

* 7 jen : rwa Christophe II di Dannmark sa dèstitchwé pa konsèy-a di rwayom (Rigsråd) à Viborg é sa ranplasé pa Valdemar III le Jeune (finisman di règn an 1330). Gérard III le Grand, kont-a di Holstein, ka gouvèlné de facto é ka anlvé Schleswig o Danwa.

## Nòt ké référans

## Lyen ègstèrn
1327

Sa paj ka konsèrné lannen **1327** di kalandriyé julyen.

## Évènman
### Lazi
* Khan di Djaghataï Tarmachirin ka anvayi Pendjab san véritab siksè.

* Soultan-an di Delhi Muhammad bin-Tughlûq ka transféré so kapital atè Daulatabad(Devagiri), annan Deccan.

* I ka fòrsé popilasyon antché di Delhi à swiv li, ki ka fè di nonbré viktim. Pé di tan aprè, i ké réyentégré Delhi.

* 15 out : ka masakré dé komisè mongòl ki charjé di lévé-a di tribi-a pa popilasyon-an di Tver. Khan Özbeg ka voyé oun larmé di 50 000 wonm ki dirijé pa Ivan di Mòskou. Tver sa dévasté pa Mongol-ya, ki édé pa Mòskovit-ya. Alexandre di Tver ka fwi atè Pskov, épi an Litchwani.

* 24 out : an Iran, Demachq Khâja, tiboug di pwisan Chupan, sa ègzékité pa Abu Saïd Bahadur, ki las di so titèl, ka ronp ké papa-a é ka démèt li di so fonksyon-yan. Chupan, alò atè Khorasan, ka révòlté so kò é kz maché asou Azerbaïdjan, mè li sa abandoné pa so troup-ya é divèt réfijyé so kò atè Hérat, oprè di rwa Ghiyâth al-Dîn ki ka fè li tranglé (òktòb-novanm).

## Nòt ké référans

## Lyen ègstèrn
1328

Sa paj ka konsèrné lannen **1328** di kalandriyé julyen.

## Évènman
* 15 out : à lanmò-a di gran Khan dé Mongòl Yisuntémur, oun lalit entèstin ka éklaté parmi prétandan yé pou tronn.

* 16 novanm : Togatémur, tiboug di Qaïchan, ka pran pouvwè-a an Lachin. I ka régné jouk 1332, mè divèt sédé oun tan tronn-an pou so frè éné Koutchala, gouvèlnò dé téritwar mongòl (1328-1329).

* Rwa-a di Létchopi Amda Seyon Ie ka ataké soultan-an d’Ifat Haqq-ed-Din an ripòs o atak dé musulman annan Choa. I ka anèksé soultanat-a é ka nonmen gouvèlnò roun frè di soultan ki venki, Sabr ad-Din, ki ka révòlté so kò à so tour an 1332.

* Rounésans di sivilizasyon maya-a ké Mayapan pou kapital. Lavil-a ké fika à so tour détrwit o kour dé lagèr sivil di milyé di xve syèk.

### Léròp
7 janvyé : Louis IV de Bavière ka antré atè Ronm. I ka fè so kò kouronnen 17 o Vatikan pa sénatò Sciarra Colonna san otorizasyon-an di pap.

* 28 janvyé : Floranten-yan ka anparé yé kò di Pistoia, roupriz 3 out swivan pa Castruccio Castracani, alò atè Ronm oprè di lanprò-a.

## Nòt ké référans

## Lyen ègstèrn
1323

Sa paj ka konsèrné lannen **1323** di kalandriyé julyen.

## Évènman
### Lanmérik
* Culhuacan ka déklaré lagèr-a kont Aztèk-ya ka chasé yé di yé latè. 

* 4 sèptanm : gran Khan Souddhipâlan sa viktim di roun konplo.

* 4 òktòb : Yisuntémur sa proklamé gran Khan dé Mongòl asou riv-a di Kerulen.

* 11 désanm : Yisuntémur sa kouronnen lanprò di Lachin atè Péken anba non-an di Taidingdi (finisman di règn an 1328).

* Juna Khan, prens-léritché di soultan di DelhiGhiyath al-Din Tughlûq, ka pran Warangal épi ka anvayi Jâjnagar annan Orissa.

### Pròch-Oryan
* Trété d'Alep : lapè ant mongòl houlagid-ya di Pèrs é mamelouk-ya.

### Léròp
* An Bilgari, Michel Chichman sa éli rwa o koumansman di lannen-an, pou siksédé à Théodore Svetoslav, ki té èstabilizé Léta bilgar-a é ki fin mouri.

## Nòt ké référans

## Lyen ègstèrn
1324

Sa paj ka konsèrné lannen **1324** di kalandriyé julyen.

## Évènman
### Lafrik
* 10 mè : lanprò-a di Mali Kanga Moussa, ki pati fè pélrinaj-a di La Mecque, ka rivé an Léjip. I ka vizité Kèro 19 jwiyé-a é ka enprésyoné tout moun pa so magnifisyans. Li sa rèsponsab di chit-a di kour di lò an Léjip.

### Lazi
* Shōchū no hen : lanprò-a di Japon Go-Daigo Tenno sa trayi alò ki li té ka konspiré kont shogun di Kamakura.

* Soultan-an di Delhi Ghiyath al-Din Tughlûq ka mennen oun raid kont Bengal-a. Asou chimen-an di routour, an désanm 1324, i ka pasé pa Tirhut. Prens endou Harisimha Deva, ki pa pouvé rézisté à li mè pa lé soumèt so kò, ka anfwi so kò atè Népal.

* Dé prens endjen, ki ka fwi dominasyon musulman-an, ka établi yé kò atè Népal é ka fondé dinasti-a d’Ayodhya é di Malla. Dinasti-a di Malla ka régné di XIVe o xviiie syèk jouk envazyon-an dé gèryé rajputsen 1768.

## Nòt ké référans

## Lyen ègstèrn
1329

Sa paj ka konsèrné lannen **1329** di kalandriyé julyen.

## Évènman
### Lafrik
* Priz ké piyaj di Tombouctou pa Mossi-ya di Yatenga.

### Lazi
* 27 févriyé : lanmò di gran Khan dé Mongol Koutchala. Togatémur ka roumonté asou tronn-an (finisman an 1332).

### Pròch-Oryan
* 1e jen : Andronic III Paléyolog ka entèrvini an Lazi kont Ottoman-yan. 
* 10 - 11 jen : Bizanten-yan sa venki à batay-a di Pélékanon pa Ottoman-yan ki ka anparé yé kò di Nicée (1331).

### Léròp
* 15 janvyé : Azzon Visconti ka achté charj-a di visér di Milan à lanprò-a Louis de Bavière (Finisman an 1339). I ka étann dominasyon-an di Milan asou près tout Lombardi-a.

* 27 mars : bòbòl In agro dominico. Pap-a Jean XXII ka kondané pòstiméman sèrten pwen di dòktrin-an di mèt Eckhart, ki enspiré di néyoplatonism di psédo-Denys.

* 6 jen : rwa-a d'Anglétèr Édouard III ka prété solanèlman lonmaj atè Amien o rwa di Lafrans Philippe VI pou so posésyon fransé-ya : Gwiyenn ké Ponthieu, an prézans di rwa di Bowenm Jean Ie di Liksanbour. 

## Nòt ké référans

## Lyen ègstèrn
1330

Sa paj ka konsèrné lannen **1330** di kalandriyé julyen.

## Évènman
### Pròch-Oryan
* Umur Bey, ghazi d’Aydın ka mennen ké so flòt dé èspédisyon kont zil grèk-ya é jouk annan Balkan-yan ant 1330 é 1345.

* Ottoman Orhan ka réyòrganizé so fòs-ya. I ka kréyé roun larmé di métché, kò d’élit dé Janissaires (yeni tcheri, nouvèl milis), ki konpozé di timoun krétchen ki anlvé à yé fanmi, ki élvé annan lafwa musulman-an, ki bazé atè Brous, an Anatoli.

### Léròp
* 19 mars : ègzékisyon di kont Edmond 1e di Kent pou trayizon.

* 28 avril : Louis IV di Bavière ka fondé monastè-a d'Ettal annan Graswangtal.

* 5 mè : kréyasyon di roun kartché Jwif atè Pampelune (pou protéjé yé dé piyaj).

* 28 jwiyé : batay di Kustendil oben di Velbuzd. Bilgari ké Sèrbi di Stefan Uroš III Dečanski, kandidat à siksésyon-an di Bizans, ka afronté yé kò. Tsar bilgar ka trouvé lanmò-a é so péyi sa réjwi an vasalité.

* 6 out : trété di Haguenau ant Louis IV de Bavière ké Albert le Sage. Lanprò-a ka konfirmé posésyon-yan dé Habsbourg.

* 19 òktòb : rwa-a Édouard III d'Anglétèr ka évensé Isabelle é Roger Mortimer di pouvwè pa roun tchòk di Léta. Isabelle sa arété é anprizonnen jouk so lanmò an 1358.

## Nòt ké référans

## Lyen ègstèrn
1331

Sa paj ka konsèrné lannen **1331** di kalandriyé julyen.

## Évènman
* 2 mars : Ottoman-yan ka pran Nicée(Iznik), epi Nicomédie (1337).

* Koumansman di règn di Abû al-Hasan ben `Uthmân, rwa mérinid di Marok (finisman an 1348). Apojé di rwayom mérinid ki ka dominé alò ansanm-an di Maghreb.

* Genkō no Ran : Lanprò-a di Japon Go-Daigo Tenno, ki té ka konspiré òkò kont shogun di Kamakura divèt fwi Kyôto. Kaptiré, li sa dépozé é ègzilé annan zil-ya Oki. Kusunoki Masashige (1294-1336) é so partizan-yan ka kontinwé à défann so koz. 

* Gajah Mada ka divini Pronmyé minis di Majapahit, atè Java (finisman an 1364). Rwayom-an di Majapahit, ki gidé pa Gajah Mada ka adòpté oun politik èspansyonis ki, an enpé plis di Dé déséni, ka pèrmèt li di prann kontrol-a di près tout atchwèl Endonézi é di roun bon parti di pénensil Maléz-a.

## Nòt ké référans

## Lyen ègstèrn
1332

Sa paj ka konsèrné lannen **1332** di kalandriyé julyen.

## Évènman
* 18 févriyé : koumansman di kanpagn-an di rwa di Létchopi Amda Seyon Ie, ki ka réprimé révòlt-a dé Léta musulman di Ifat é di Fatajar, o sid di Létchopi (oben an 1329).

* 23 òktòb - 14 désanm : règn di Rintchenpal, gran Khan dé Mongòl. Tiboug di Koutchala ajé di sis lannen, i ka mouri Dé mwa plita.

### Léròp
* 17 févriyé : Philippe VI ka émansipé so tiboug, Jean, léritché di tronn, é ka envèsti li dé konté d'Anjou é di Maine é di douché di Normandi.

* 8 avril : fondasyon di Firenzuola pa Floranten-yan an Itali. Cortona sa anèksé pa Florans.

* 19 mè : kondanasyon o bannisman di Robert III d'Artois ki té ka rouvandiké Artois.

* 7 jen : fondatsyon di linivèrsité-a di Cahors pa pap-a Jean XXII (Cadurcien Jacques Duèze). Li ka dépasé sala di Toulouz anvan di fika entégré à sala o xviiie syèk.

* 18 jwiyé : batay di Rusokastro. Viktwè di Lanpir bilgar-a asou Lanpir Bizanten-an.

* 28 jwiyé : Jean II di Lafrans ka épouzé Bonne di Liksanbour.

## Nòt ké référans

## Lyen ègstèrn
1333

Sa paj ka konsèrné lannen **1333** di kalandriyé julyen.

## Évènman
### Lazi
* 22 mè : chit di Kamakura, priz pa Nitta Yoshisada. Aprè viktwè-a asou Hôjô-ya dé lwayalis, ki soutni pa jénéral-a Ashikaga Takauji, Go-Daigo Tenno ka rèstoré pouvwè dirèk-a, é mitik, di lanprò-a (Rèstorasyon-an di lè Kenmu).

* 17 jwiyé : Go-Daigo, lanprò di Japon, ka antré atè Kyōto aprè ki li chapé dé zil Oki. Koumansman di règn di so règn san shôgun (jouk 1336).

* 19 jwiyé : koumansman di règn di Toghan Tèmur, gran khan dé Mongòl (finisman an 1368). I ka siksédé à so frè Rintchenpal à laj-a di 13 lannen. Dinasti-a Yuan, ki déchiré pa djopopo-ya di siksésyon, sa asou déklen-an. Gouvèlnò-ya ké fonksyonèr di palè ka livré yé kò à dé lalit entèstin é lanprò-a gen pratikman pyès mwayen d'entèrvini annan sitchwasyon politik ké ékonomik.

* 12 sèptanm : vwayajò-a Ibn Battûta, ka pati di La Mecque an sèptanm 1332, ka rivé an Lenn aprè ki li travèrsé Lazi santral-a. Li sa pronmyé-a ki mansyonnen d’Hadji Tarkan (Astrakhan).

## Nòt ké référans

## Lyen ègstèrn
1334

Sa paj ka konsèrné lannen **1334** di kalandriyé julyen.

## Évènman
### Lazi
* Révòlt annan réjyon-an di Issyk-koul é Ili, o Tirkèstan. Khanat di Djaghataï ka sendé so kò an Dé : o nò khanat-a di Mogholistan, o sid sala di Transoxiane. Koumansman di règn di Bouzoun, khan di Mogholistan (finisman an  1338).

* Gouvèlnò-a Sayyid Ahsan Shâh ka désidé di randé so kò endépandan di soultanat di Delhi é ka fondé soultanat-a di Madurai (finisman an 1378).

### Léròp
* 9 òktòb : rwa-a di Pològn Casimir III le Grand ka élarji é ka ogmanté privilèj-ya dé Jwif. Chart-a di Kalisz di 1264 sa apliké à tout rwayom-an di Pològn.

* 23 novanm : tanpèt an lanmen di Nò. Inondasyon katastrofik an Flandre é o Brabant à laswit-a di riptir-a dé dig.

* 20 désanm : koumansman di pontifikat di Benoît XII (Jacques Fournier, jouk 1342).

* Robert III d'Artois ka réfijyé so kò an Anglétèr.

* Lévé di sibsid an Anglétèr : boul-ya sa roudévab di dizyenm di yé richès, konté-ya di kenzyenm. Lonn sa enpozé à 11 000 £, Bristol à 2 200 £, York à 1 600 £, Newcastle à 1 300 £, Boston à 1 000 £ et Lincoln à 1 000 £.

## Nòt ké référans

## Lyen ègstèrn
1335

Sa paj ka konsèrné lannen **1335** di kalandriyé julyen.

## Évènman
### Lafrik
* Out : rwa mérinid-a Abu al-Hasan ben Uthman, an lagèr kont Abdalwadit-ya ka pran Nedroma don li ka masakré garnizon-an, épi ka koumansé dézyenm syèj-a di Tlemcen (finisman an 1337).

### Lazi
* 5 janvyé : soultan-an di Delhi Muhammad bin-Tughlûq ka lansé oun èspédisyon pinitiv annan sid-a di Deccan. Oun épidémi di lapès ka fòrsé li à roubrousé chimen é à rantré atè Delhi.

* Òktòb : koumansman di rébélyon-an Nakasendai o Japon. Takauji Ashikaga ka antré an rébélyon ouvèrt kont pouvwè-a di plis an plis tirannik di lanprò-a Go-Daigo. I ka fondé atè Kyōto oun nouvèl Bakufu. Oun lonng lagèr ka koumansé ant léjitimis-ya ké révòlté-ya, ki ka rwiné Japon-an é ka blijé li à roupliyé li-menm so kò (finisman an 1392).

* Soulèvman popilèr an Chin kont otorité-a di dinasti mongòl-a dé Yuan.

## Nòt ké référans

## Lyen ègstèrn
1336

Sa paj ka konsèrné lannen **1336** di kalandriyé julyen.

## Évènman
### Lazi
* 4 jwiyé, Japon : Masashig Kusunoki ké ròt lwayalis sa krazé à batay-a di Minatogawa, pas lanprò-a Go-Daigo té ka roufizé di kité Kyōto. Blijé d’abdiké an favò di roun manm di branch-a éné, Go-Daigo ka anfwi so kò atè Yoshino, o sid di Nara, é ka établi oun lakour rival, Lakou di Nò, ki ja mentni so kò jouk 1392. Takauji Ashikaga ka rétabli pa roun nouvèl kod plen pouvwè-ya di shogun. A koumansman-an di péryòd-a di Muromachi (jouk 1582) é di roun lagèr ant Dé kour (Nanboku-chō) (finisman an 1392).

* Lenn : atè Kampilî, popilasyon-an ka révòlté so kò kont gouvèlnò-a tughluq. Soultan-an di Delhi ka roulaché alò Dé tiboug-ya di roun chèf lokal, Harihara é Bukka, ki konvèrti à Islam, an èspéran ki kichoz-ya té ké rantré annan lòrd-a. Harihara ka roujété sizrennté-a tughluq, ka routounen à endouism-an é ka kréyé rwayom endou di Vijayanâgara, ki li ka konsolidé ké so kat frè-ya jouk à tchipé tout sid-a di Dekkan fas à lanpriz musulman-an. I ka régné jouk 1356.

## Nòt ké référans

## Lyen ègstèrn
1337

Sa paj ka konsèrné lannen **1337** di kalandriyé.

## Évènman
* 1e mè : priz di Tlemcen o Abdalwadid pa Mérinid-ya di Fèsaprès Dé lannen di syèj (finisman an 1359).

* Lanpir di Mali : à lanmò-a di Mansa Moussa, Mansa Maghan ka divini lanprò di Mali (finisman an 1341). Lanpir-a di Mali ka étann so kò di Atlantik-a à riv oryantal-a di bouk-a di Nijèr é di danbwa-a atè Teghazaau milyé di dézè.

* Ottoman-yan ka pran Nicomédie(jòdla Izmit).

### Léròp
* 16 mars : Édouard di Woodstock, fitir Prens nwè, ka divini douk di Cornouailles. I ka divini pronmyé douk an Anglétèr.

* 24 mè : swit o présyon ékonomik ki rwa-a d'Anglétèr Édouard III ka ègzèrsé asou Flandres, rwa-a di Lafrans Philippe VI di Valois ka roupran Bordeaux ké Gwiyenn, pou lakèl i té randé li lonmaj.

* 7 òktòb : Édouard III, rwa d'Anglétèr, ka dénonsé lonmaj-a ki prété à Philippe VI di Valois é ka rouvandiké kouronn-an di Lafrans (li sa piti-tiboug di Philippe le Belpar so manman Isabelle di Lafrans).

## Nòt ké référans

## Lyen ègstèrn
1338

Sa paj ka konsèrné lannen **1338** di kalandriyé julyen.

## Évènman
### Lazi
* Prentan : dépa di Königsberg di Vénisyen Giovanni Loredan nonmen « Vacha », pou roun vwayaj an Lenn pa Tana, Astrakhan, Ourguentch ké Hindou-Kouch.

* 16 jwiyé, Iran : viktwè di Chupanide Hasan Kûtchek asou Jalayirid-a Hasan Buzurg annan mont-yan Alatagh. Hasan Buzurg divèt sédé Tabriz ké Azerbaïdjan o  Chupanid.

* 31 òktòb : pap-a Benoît XII, aprè ki li rousouvwè oun anbasad mongòl 13 jen, ka dézigné ka légat, don Jean de Marignolli, pou randé so kò an Lachin oprè di gran Khan Shundi. Yé ka kité Avignon an désanm.

* Japon, shôgunat-a sa rèstoré pa fanmi-a Ashikaga. Ashikaga Takauji (1305-1358) ka gouvèlné atè Kyōto, tandi ki roun rouprézantan di roun branch kadèt di so fanmi ka ègzèrsé charj-a di vis-shogun atè Kamakura. Pannan péryòd-a dé Dinasti di Nò é di Sid (1338-1392), ka tchenbé yé dé lyé ligné enpéryal ka ravajé sant-a di Japon pa d’ensésant lalit mèrtriyèr.

## Nòt ké référans

## Lyen ègstèrn
1341

Sa paj ka konsèrné lannen **1341** di kalandriyé julyen.

## Évènman
### Lafrik
* Mansa Souleiman, frè di Mansa Moussa, ka monté asou tronn-an di Mali (finisman an 1360).

### Lazi
* Musulman-yan ka gouvèlné Kachmir-a an Lenn. 

* Lavil-a di Cranganore asou kot-a di Malabar an Lenn ki sibi oun kri di flèv Periyar ki ka randé so pòr, aktif dipi Dé milénèr ké monn méditéranéyen, enpròp o komèrs. Kominoté jwiv-a di lavil-a à émigré bò'd Cochin.

### Léròp
* 30 avril : mouri atè Caen di Jean III, douk di Brétagn, san léritché dirèk. Konfli otour di so siksésyon ant so nyès, Jeanne di Penthièvre, fanm di Charles de Blois ké so dimi-frè, Jean de Montfort, ki ké débouché asou lagèr-a di Siksésyon di Brétagn.

* Mè : Jean de Montfort ant annan Nant ka fè so kò roukonnèt douk di Brétagn.

* 2 jen : David II Bruce ka débarké atè Inverbervie an Lékòs aprè sèt lannen d'ègzil an Normandi é ka roupran renn-an di gouvèlman. Edward Balliol, malgré soutchen-an d’Édouard III d'Anglétèr sa ranvèrsé di tronn di Lékòs. 

* 15 jen : lanmò d’Andronic III Paléyolog. Koumansman di pronmyé règn di Jean V Paléyolog (1332-1391), lanprò bizanten-an (jouk 1354). Réjans di Jean Cantacuzène épi d’Anne di Savoie (1341-1347).

## Nòt ké référans

## Lyen ègstèrn
1339

Sa paj ka konsèrné lannen **1339** di kalandriyé julyen.

## Évènman
### Lazi
* Févriyé : lanmò di Udayanadeva, dannyé souvren endou di Kachemir. Shâh Mîr (en) ka divini rwa anba non-an di Shams al-Dîn an épouzan so vòv Kota Rani ki ka préféré bay so kò lanmò-a (finisman di règn an 1342). Shams al-Dîn ka adòpté sistenm tirk ki bazé asou lòktrwè-a d’iqtâs o chèf lwayalis, ki yé sa musulman oben endou. Sèz ròt souvren di so dinasti ka siksédé li di 1342 à 1561.

Règn di Mohammed, khan di Mogholistan. Aprè so règn, li sa difisil di trouvé roun djaghataïd pou monté asou tronn-an di Mogholistan. Ségnò féyodal-ya di Mogholistan ki divizé, las dé djopopo dinastik, ka sasé à fè monté asou tronn-an roun prens gengiskhanid pou paré o tantativ d’annèksyon di Transoxiane.

## Nòt ké référans

## Lyen ègstèrn
1340

Sa paj ka konsèrné lannen **1340** di kalandriyé julyen.

## Évènman
### Lazi
* Févriyé : tchòk di Léta o Rwayom di Sagaing (lwès di atchwèl Birmani-a) : rwa-a Shwetaungtet é so papa Tarabya I sa asasiné. Pronmyé minis-a Nandapangyan ka mété asou tronn-an Kyaswa, tiboug di fondatò di rwayom.

### Léròp
* 23 janvyé : Édouard III ka pran tit-a di rwa di Lafrans atè Gand.

* 25 janvyé : Jwif-a Astruc Massip ka pran à gabèl-a ka fronmen Serres. I ka divini mèt dé finans é mèt dé travay di dannyé Dauphin Humbert II di Vyennwa.

* Mars : pap-a Benoît XII ka apòrté so soutchen à Philippe VI di Valois annan so konfli-ya ké Anglétèr-a.

* 31 mars : lanmò d'Ivan Kalita. So tiboug Siméon le Superbe (1316-1353) ka fè envèsti so kò à la Horde di lò kou gran-prens di Mòskou épi ka fè so kò kouronnen atè Vladimir.

* 1e avril : asasina di kont Gérard III di Holstein, administratò di rwayom di Dannmark pa Niels Ebbesen. Koumansman di règn di Valdemar IV Atterdag (« Rèstoratò-a », 1320-1375) rwa di Dannmark(finisman an 1375).

## Nòt ké référans

## Lyen ègstèrn
1342

Sa paj ka konsèrné lannen **1342** di kalandriyé julyen.

## Évènman
### Lazi
* Mè-jen : rivé atè Péken pa Caffa, Saraï é Almaligh di fransisken légat di pap Jean di Marignol (finisman an 1347).

* 19 out : Jean de Marignol sa rousouvwè an odjans pas gran-an khan Toghan Tèmur.

* Bengal musulman-an sa endépandan anba dinasti-a Ilyâs Shâhî (finisman an 1576). I ka établi dé rélasyon diplomatik ké Lachin. Pòr-a di Chittagong ka divini oun sant di komèrs enpòrtan ké Èstrenm-Oryan.

* Tenryūji-bune, Dé navir afrété pa Tenryū-ji, oun tanp di Kyoto, ka randé so kò an Chine. Rélasyon komèrsyal-ya ant Japon ké Lachin ka roupran kazi-ofisyèlman.

### Pròch-Oryan
* Òktòb : kouronnman di Constantin IV d'Arméni. Dinasti hétoumyenn-an ka étenn so kò an Silisi arményenn, fot di léritché mal, à lanmò-a di Léon V 28 désanm 1341. Guy de Lusignan, tiboug di sò-a di rwa Héthoum II, Zabel, ké d’Amaury, frè di rwa di Chip Henri II, ka monté asou tronn-an anba di Constantin IV d'Arméni. Guy de Lusignan ké fika asasiné pa Arményen-yan, òstil à enstalasyon-an di Légliz katolik-a annan peyi-a (1344). Léon VI, so névé, ka siksédé li (1374).

## Nòt ké référans

## Lyen ègstèrn
1345

Sa paj ka konsèrné lannen **1345** di kalandriyé julyen.

## Évènman
* Date posib di fondasyon-an di Tenochtitlan (Mexico) pa Aztèk-ya (oben 1325).

* Shams al-din Ilyas Shah (en) ka divini gouvèlnò di Bengal (finisman an 1358). I ka inifyé Bengal-a anba so otorité. Souvren-yan di dinasti-a ilyâs-shahide ké fika ranvèrsé pa chèf-a di faksyon étchopyen-an, don yé té fè  baz-a di yé larmé. Épi roun Arab, Husayn Shâh, ka fondé oun nouvèl dinasti anba lakèl soultanat di Bengal ké atenn oun gran prospérité (xvie syèk). Souvren-yan di Bengal ké sasé à promouvwè linité-a ant Endou-ya ké Musulman-yan, politik ki ké provoké oun véritab enpénétrasyon ant Dé kiltir-ya, ki ka aparèt annan litératir mistik-a ké powétik. Ottoman-yan ka absòrbé émirat-a di Karasi, é ka pran pyé asou Dardanèl-ya.

## Nòt ké référans

## Lyen ègstèrn
1346

Sa paj ka konsèrné lannen **1346** di kalandriyé julyen.

## Évènman
### Lafrik
* 10 out : le Majorquin Jacques Ferrer ka pati pou roun èspédisyon o Rio de Oro. Li ka apèrsouvwè zil Kanari-ya. Sa vwayaj sa mansyonnen asou Atlas katalan-an di 1375.

* Lapès nwè an Léjip.

### Lazi
* Janvyé : vwayajò maroken-an Ibn Battûta ka abòrdé Samudra, kapital di soultanat di Pasai annan nò-a di zil endonézyen-an di Sumatra.

* 23 févriyé, Lenn : senk frè Sangama ka sélébré o tanp di Shiva atè Sringeri dominasyon-an pa rwa-a di Vijayanâgara Harihara di tout Deccan di roun kot à ròt-a. Aprè lanmò-a di dannyé souvren dinasti endou-a dé Hoysala di Mysore, Ballala IV, Harihara ka divini souvren di ansyen lanpir-a Hoysala.

* Émir-a Kazgan ka révòlté so kò kont khan djaghataïde di Transoxiane Qazan, joujé pé lwayal, é ka tchwé li. Li ka atribiyé tronn-an di Transoxiane à roun désandan d’Ögödei, Dânich-mendiya (finisman di règn an 1348).

## Nòt ké référans

## Lyen ègstèrn
1347

Sa paj ka konsèrné lannen **1347** di kalandriyé julyen.

## Évènman
* 25 mè : priz di pòr d'Ayas, an Arméni sisilyenn pa Mamelouk-ya di Léjip.

* 3 out : soultanat-a dé Bahmanî di Deccan sa fondé annan sid-a di Lenn-an. Jénéral Tirk Hasan Zafar Khan sa kouronnen soultan dé Bahmanî anba non-an di 'Alâ' al-Dîn Hasan Baham Shâh. Li ka révolisyon so kò kont Muhammad bin-Tughlûq é ka fondé atè Gulbarga (Mysore), annan Deccan-an, dinasti endomusulman-an dé Bahmanî (finisman an 1527). Anba so siksésò-ya, téritwar-a ké fika agrandi di Golconde, mè dé tansyon ké aparèt ant immigré arab, tirk obeb iranyen, ki konnèt anba non-an di Afâqis, ké Musulman endijenn, oben Dakhinîs.

* 15 sèptanm : prisz di Tinis pa rwayom mérinid-a di Marok.

* Koumansman di règn di gengiskhanid Tughluk Timur (en), khan di Mogholistan (finisman an 1363). Li ka konvèrti so kò pou Lislam-an é ka fè so kò roukonnèt di émir tirk-a do Transoxiane Kazgan (1347/1357) é ka konsolidé Mogholistan.

* Kréyasyon di rwayom di Taungû an Birmani.

## Nòt ké référans

## Lyen ègstèrn
1348

Sa paj ka konsèrné lannen **1348** di kalandriyé julyen.

## Évènman
* 10 avril : défèt di soultan Mérinid Abû al-Hasan annan batay-a di Kairouan divan révòlt dé tribi arab di Sid tinizyen é sésésyon-an di Tripoli. Li divèt réfijyé so kò o Marok.

* Émir-a Kazgan ka détroné khan di Transoxiane Dânich-mendiya é ka ranplasé pa piti-tiboug di Douwa, djaghataïd Bouyankouli. Kazgan ka rèstoré pouvwè-a dé Ségnò féyodal tirk.

* Génois ka ataké Cérasonte annan Lanpir-a di Trébizonn épi kapital-a li-menm, sa ki ka provoké anprizonnman-an di tout Fran-yan di lavil-a.

### Léròp
* 11 janvyé : rivé di Louis Ie di Ongri àtè Bénévent ké sis mil wonm di zarm. Renn-an Jeanne di Nap ka anfwi so kò an Provence, 15. Louis ka randé so kò mèt di rwayom di Nap mè lapès-a ka fè li tchoulé é li divèt routounen an Ongri fen avril.

* 23 janvyé : Charles de Durazzo sa ègzékité atè Aversa pa Louis di Ongri ki ka akizé li di asasina-a di so frè André.

* 25 janvyé : Véniz ka sibi roun vyolan tranmman di latè ki ka fè dé santenn di viktim é détrwi di nonbré édifis.

## Nòt ké référans

## Lyen ègstèrn
1349

Sa paj ka konsèrné lannen **1349** di kalandriyé julyen.

## Évènman
### Lafrik
* Koumansman di règn di Yedji, souvren Haoussad Kano (finisman an 1384). Li ka konvèrti so kò pou lislam-an dé komèrsan mandeng. Laplipa dé sité haoussa ka raproché so kò di lislam-an o au xive syèk, mè Haoussas ka rété soupannan an majorité animis.

### Lazi
* Pronmyé mansyon di enplantasyon chinwaz-a atè Sengapour.

### Léròp
* 9 janvyé : Tout popilasyon jwiv-a di Bâle, ki akizé di fika rèsponsab di propagasyon-an di lapès-a, sa masakré é ensinéré.

* 13 janvyé : troub an Flandre (goede maandag). Foulon-yan d’Ypres, di Bruge é di Gand ka masakré tisrand-yan, ki ké pran yé révanch ab 1350… konstitisyon gantwaz-a ké konsakré viktwè-a dé métché mwayen : poorter (gran bourjwa) ké fika minoritèr à léchvinaj-a ki dominé pa tisran-yan ké métché mwayen-yan.

* 24 janvyé : Giovanni Visconti ka régné sèl asou Milan à lanmò-a di so frè Luchino (finisman an 1354).

* 14 févriyé : pogrom atè Strasbourg : 900 Jwif, ki akizé di propagasyon-an di lapès-a, sa ègzékité.

## Nòt ké référans

## Lyen ègstèrn
1350

Sa paj ka konsèrné lannen **1350** di kalandriyé julyen.

## Évènman
### Lafrik
* Ndahiro Ruyange sa entronizé Rwa di Rwanda bò'd 1350.

### Lazi
* Laj di lò di lanpir-a Majapahit atè Java pannan règn-an di Hayam Wuruk(Rajasanagara), rwa di Majapahit (finisman an 1389).

* Koumansman dé raids dé pirat japonè Wakô asou kot koréyen-yan.

### Léròp
* 9 janvyé  : Jean di Valenti (Giovanni Valente (it)) sa éli doj di Gênes (finisman an 1353).

* 30 janvyé : lòrdonans rwayal ki ja réprimé vagabondaj-a é di mandisité-a an Lafrans.

* 9 févriyé : Jean le Bon ka épouzé Jeanne di Boulogn.

* Févriyé - òktòb : ségon kanpangn di Louis di Ongri an Itali. I ka anparé so kò oun nouvèl fwè di rwayom di Nap mè pap-a ka roufizé di dèstitchwé Jeanne di so tronn.

* 26 mars : koumansman di règn di Pierre le Cruel(1334-1369) rwa di León é di Kasti.

* 8 avril : fitir dofen-an Charles, tiboug di Jean II le Bon, ka  épouzé Jeanne di Bourbon.

* 17 avril : Konvokasyon di Noblès-a di Konté di Bourgogn pa Philippe VI àatè Dôle.

* 26 jwiyé : Louis di Ongri ka pran Aversa ki li ka asyéjé dipi avril.

## Nòt ké référans

## Lyen ègstèrn
1344

Sa paj ka konsèrné lannen **1344** di kalandriyé julyen.

## Évènman
### Atlantik
* 15 novanm : Luis de Cerda, kont di Clermont, sa déklaré pa pap-a Clément VI rwa dé zil Fortuné. Yé ka randé so kò atè zil Kanari ké Dé navir, mè an sa èspilsé pa natirèl-ya.

### Lafrik
* Koumansman di règn di Saïfa-Arad, rwa di Létchopi (finisman an 1372). Li ka pasifyé Tigré-a é ka briga viktoryézman oun révòlt dé musulman di Ifat-a. Anba so règn, Létchopi-a té akéri oun tèl prèstij ki li ka fè figir di protèktris ofisyèl di Patriyarka d’Alexandri.

### Pròch-Oryan
* 28 òktòb : « krwazad-a di Larchipèl-a », lig maritim Italyen-an, ka pran Smyrne o soultan ottoman d’Aydın ké soutchen-an dé Lòspitalyé di Rhod. Lospitalyé-ya ka gardé lavil-a jouk 1402.

### Léròp
* 19 janvyé : rwa-a d'Anglétèr Édouard III ka òrganizé atè Windsor roun "lafèt di Tab ronn-an". Li ka proklamé so volonté di rétabli konpagni-a dé chouvalyé di Tab ronn-an (ké 300 pré). A pwen di dépa di kréyasyon-an an 1349 di lòrd di Jartchèr-a.

* 26 mars : Kastiyan-yan ka anparé yé kò di pòr mérinid d’Algésiras.

* 30 avril : Charles di Liksanbour ka fondé larchévéché di Prag, ki ka divini endépandan di larchévèk-a di Mayans.

## Nòt ké référans

## Lyen ègstèrn
1343

Sa paj ka konsèrné lannen **1343** di kalandriyé julyen.

## Évènman
### Lazi
* Koumansman di règn di Qazan, khan djaghataïd di Transoxiane (finisman an 1346), ki poté asou tronn-an pa laklas-a dirijant tirk. Pouvwè-a di fè sa ant lanmen-yan di émir-a Kazgan, don fyèf-ya ka étann so kò o nò di Amou-Daria.

* Soulon powenm épik javanè-a Nagarakertagama, ki ékri an 1365, rwayom javanè-a di Majapahit ka konkéri zil vwézin-an di Bali.

### Léròp
* 4 janvyé : Andrea Dandolo sa éli doj di Véniz (finisman an 1354).

* 16 janvyé : tèstaman di Robert le Sage. Jeanne Ire (1326-1382) ka érité di rwayom di Nap é di konté di Provence.

* 19 janvyé : Robert le Sage, rwa di Nap, ka lésé à so lanmò péyi-a annan roun léta d’anarchi é di lalit féyodal. Jeanne ka siksédé li. So épou André di Ongri ka doumandé à fika kouronnen é à partajé pouvwè-a. Jeanne, ki enfliyansé pa Anjou-Tarente, ka roufizé. Rwa-a di Ongri, frè d’André, ka an aplé o pape Clément VI ki ka voyé à renn-an oun ultimatum. Dat-a di kouronnman sa fiksé o 20 sèptanm 1345.

## Nòt ké référans

## Lyen ègstèrn